polyglot-tagger/wikipedia-language-snippets-filtered huggingface dataset:
Fis-sena 1997, fuq talba ta’ xi membri matul il-Laqgħa Ġenerali Annwali, is-Soċjetà biddlet isimha għal dak uffiċjali tal-lum billi żiedet BANDA SANTA MARIJA sabiex issa l-Banda setgħet tkun magħrufa uffiċjalment bħala SOĊJETÀ MUŻIKALI LA STELLA LEVANTINA A.D. 1894, BANDA SANTA MARIJA A.D.1987.
Bis-saħħa ta' dan, fil-15 ta' Awwissu 1978 fid-disgħa ta' filgħodu kien beda l-marċ fit-toroq ta’ Ħ’Attard f’ġieħ il-Madonna, fejn il-Banda De Rohan ta’ Ħaż-Żebbuġ bdiet iddoqq marċi madwar it-toroq ta' Ħ'Attard, u hekk bdiet it-tradizzjoni tal-Marċ ta’ filgħodu f’Ħ’Attard.
Illum, il-Banda tieħu sehem fil-marċi kollha tal-festa, inklużi l-marċ ta’ filgħodu u l-purċissjoni filgħaxija, li jakkumpanjaw l-istatwa ta' Santa Maria madwar ir-raħal u tilqagħha meta toħroġ mill-knisja billi ddoqq l-Innu antik ta’ Mro Ġużeppi Busuttil.
Strauss adatta wkoll diversi melodiji popolari ta' żmienu u integrahom fix-xogħlijiet tiegħu biex jappella għal udjenza usa', kif jidher fil-inkorporazzjoni tal-overture mill-Oberon fil-valz bikri tiegħu "Wiener Carneval", Op. 3, u wkoll l-innu nazzjonali Franċiż "La Marseillaise" fil-"Paris-Walzer" tiegħu, Op. 101.
B'hekk, huwa għamel lil Lanner rivali serju anke jekk ir-rivalità ta' bejniethom ma kinetx ostili u l-kompetizzjoni mużikali ta' bejniethom kienet produttiva ħafna għall-iżvilupp tal-valz kif ukoll għal mużika oħra taż-żfin fi Vjenna.
Johann Strauss II spiss kien idoqq ix-xogħlijiet ta’ missieru u ddikjara bil-miftuħ l-ammirazzjoni tiegħu lejhom, għalkemm ma kienx sigriet għall-Vjenniżi li r-rivalità tagħhom kienet intensa, xi ħaġa li gazzetti ta' dak iż-żmien ukoll kienu jqanqlu.
Waqt id-dehriet tiegħu fis-Sala tal-Balli Sperl fi Vjenna, fejn stabbilixxa ismu, huwa daħħal il-kunċett ta' ħlas fiss għad-dħul, mingħand l-udjenza tas-Sala tal-Balli minflok il-prattika preċedenti li jdawwar plattina għall-ġbir, fejn id-dħul kien jiddependi fuq ir-rieda tajba tal-udjenza.
Wara li tpoġġiet statwa tar-Reġina Victoria fis-seklu 19, il-pjazza saret magħrufa bħala Pjazza Reġina u għalkemm l-isem uffiċjali tal-pjazza huwa Misraħ ir-Repubblika, kollokjalment ħafna għadhom isejħulha Pjazza Reġina.
Fost il-pjazez prominenti fil-pajjiżi fejn in-nies jitkellmu l-Ġermaniż insibu: l- Alexanderplatz, il-Pariser Platz u l-Potsdamer Platz f’Berlin, il-Königsplatz f’Munich, il-Ġermanja, u l-Heldenplatz fi Vjenna, l-Awstrija.
Fiċ-Ċina Kontinentali, il-Pjazza tal-Poplu hija isem komuni li ngħata lill-biċċa l-kbira tal-pjazez ċentrali tal-bliet Ċiniżi moderni, li ġew stabbiliti bħala parti mill-modernizzazzjoni urbana li saret f’dawn l-aħħar ftit deċennji.
Minħabba ċ-ċokon ta’ Malta, il-pjazez Maltin u Għawdxin jifilħu l-iktar għal ġemgħat lokali, pereżempju fl-okkażjoni ta’ xi festa tal-parroċċa lokali, iżda għal avvenimenti nazzjonali kbar bħal kampanji politiċi jew kunċerti, spiss jintużaw it-toroq prinċipali jew xi spazji fil-beraħ bħal dak tal-fosos tal-Furjana.
Fis-27 ta’ Settembru 1939, il-Ġermanja Nażista ffirmat trattat dwar il-fruntieri mal-Unjoni Sovjetika li kienet invadiet il-Polonja mil-Lvant, u konsegwentement, fit-28 ta’ Settembru 1939, Zamość ġiet ċeduta lill-Armata Ħamra – għal xi ġimgħa.
Il-Ġermaniżi Nażisti ħolqu sit ta’ ġustizzjar fil-kamp tal-Gestapo tar-Rotunda ta’ Zamość (bil-Ġermaniż: Gefangenen-Durchgangslager Sicherheitspol, jiġifieri “il-kamp ta’ tranżitu għall-priġunieri tal-Pulizija tas-Sigurtà”).
F’Zamość, il-Ġermaniżi Nażisti ħolqu wkoll “Kamp ta’ Tranżitu” fi Triq Okrzei, għall-abitanti arrestati u spustati tar-reġjun ta’ Zamość u kampijiet tal-priġunieri tal-gwerra Sovjetiċi li nqabdu matul l-Operazzjoni Barbarossa.
Ftit wara li l-Unjoni Sovjetika ċediet il-belt lill-Ġermaniżi fit-8 ta’ Ottubru 1939, in-Nażisti stabbilew il-Judenrat, sabiex permezz tiegħu jikkontrollaw il-Lhud, u f’Diċembru 1939 ħolqu getto miftuħ fil-kwartier ta’ Nowa Osada.
Fl-Ewwel Diviżjoni tal-Polonja fl-1772, il-belt ġiet annessa mill-Monarkija Asburga, u ffurmat parti mir-Renju ta’ Galicia u ta’ Lodomeria li kien għadu kemm ġie stabbilit; ir-renju sar parti ewlenija tal-Imperu Awstrijaku malli ġie stabbilit fl-1804.
Zamość ġiet stabbilita fl-1580 mill-Kanċillier u l-kap tal-armata tal-Commonwealth Pollakka-Litwana, Jan Zamoyski, fuq ir-rotta kummerċjali li tikkollega l-Punent tal-Ewropa u t-Tramuntana tal-Ewropa mal-Baħar l-Iswed.
Madankollu, il-belt iffaċċjat diversi invażjonijiet, inkluż assedju min-naħa tal-Kosakki mmexxija minn Bohdan Khmelnytsky, il-mexxej tar-rewwixta kontra l-Commonwealth Pollakka-Litwana , u assedju ieħor matul id-Dulluvju Żvediż fl-1656.
Il-popolazzjoni lokali rreżistiet kontra l-okkupazzjoni Ġermaniża b’determinazzjoni kbira; huma ħarbu fil-foresti, organizzaw l-awtodifiża, għenu lil dawk li ġew espulsi, u salvaw lit-tfal maħtufa minn taħt idejn il-Ġermaniżi permezz ta’ tixħim.
In-Nażisti sabuha diffiċili li jsibu bosta familji adattati għal insedjament fiż-żona, u dawk li insedjaw iż-żona sikwit ħarbu minħabba l-biża’, peress li l-eks residenti Pollakki kienu jaħirqulhom id-djar tagħhom jew kienu joqtlu lill-abitanti ta’ ġo fihom.
Fl-1942, il-Kontea ta’ Zamość, minħabba l-ħamrija sewda għammiela tagħha, intgħażlet għal kolonizzazzjoni Ġermaniżi ulterjuri fil-Gvern Ġenerali bħala parti mill-Generalplan Ost, bl-isem ġdid ta’ Himmlerstadt, wara Heinrich Himmler.
Fis-snin 70 u 80 tas-seklu 20, il-popolazzjoni kibret b’mod rapidu , peress li l-belt bdiet tiggwadanja profitti sinifikanti mir-rotot kummerċjali l-antiki li kienu jikkollegaw il-Ġermanja mal-Ukrajna u mill-portijiet tal-Baħar l-Iswed.
Iċ-ċentru storiku ta’ Zamość tniżżel fil-lista tas-Siti ta’ Wirt Dinji tal-UNESCO fl-1992, abbażi tad-deċiżjoni tas-16-il sessjoni ordinarja tal-Kumitat tal-Wirt Dinji, li saret bejn is-7 u l-14 ta’ Diċembru 1992 f’Santa Fe, New Mexico, l-Istati Uniti, u ġiet rikonoxxuta bħala eżempju uniku ta’ belt Rinaxximentali fl-Ewropa Ċentrali.
L-ossidjana, li dak iż-żmien kienet materja prima importanti ħafna minħabba li kienet waħda mill-iktar materjali jaqtgħu li l-bniedem kien jaf bihom dak iż-żmien, wasslet għal traffiku kummerċjali intensiv: bis-saħħa ta' din il-materja prima, il-gżejjer tal-arċipelagu kellhom prosperità notevoli u għalhekk kien hemm ħafna strutturi tal-abitazzjoni u villaġġi.
Il-gżira ta' Lipari ġiet kolonizzata minn grupp ta' Griegi għall-ħabta tas-sena 580 Q.K., u f'dan il-perjodu l-arċipelagu kiseb ismu Eolie, , u sar magħruf fil-mitoloġija permezz ta' Omeru bħala l-post fejn jgħix is-semialla tal-irjieħ, Eolo.
Fil-perjodu tal-Griegi wkoll, il-Gżejjer Eolji kienu importanti ġeografikament u strateġikament għar-rabtiet bejn it-Tirreni , il-Feniċi u l-Griegi (kemm tal-Greċja proprja propria kif ukoll tal-Manja Greċja u ta' Sqallija, b'rabtiet partikolari mal-bliet tul l-Istrett ta' Messina u ma' Siracusa).
Fil-perjodu bejn is-sena 836 u s-sena 837, l-arċipelagu ġie assedjat mill-armata ta' Al-Fadl ibn Yaʿqūb (li mbagħad ġie sostitwit ftit wara mill-gvernatur il-ġdid Abū l-Aghlab Ibrāhīm bin Abd Allāh bin al-Aghlab, il-kuġin tal-emir Ziyadat Allah I).
Is-seba' Gżejjer Eolji, li jkopru żona ta' 1,600 km2 u li jinsabu 12-il mil nawtiku mill-kosta ta' Milazzo fi Sqallija, oriġinaw fil-Baċir Tirren, biċċa art watja kbira fil-qiegħ tal-Baħar Tirren.
L-iżbroffar tal-lava minn fond ta' xi 3,600 metru rriżulta fil-ħolqien tal-Gżejjer Eolji, flimkien ma' Ustica u sensiela ta' vulkani taħt il-baħar imsejħin Magnani, Vavilov, Marsili u Palinuro, u tnejn oħra mingħajr isem.
Il-villaġġ ġie abbandunat wara t-Tieni Gwerra Dinjija, u b’hekk il-pjanta Medjevali u l-binjiet vernakolari tiegħu bl-istil tal-Barokk Rurali jew bl-istil folkloristiku Barokk tal-Boemja tan-Nofsinhar waslu sa żminijietna qawwijin u sħaħ.
Sal-1530, il-popolazzjoni kienet telgħet għal 17-il ruħ, skont ir-reġistri tal-monasteru, u prattikament il-villaġġ kien sar post fejn il-maġġoranza kienet titkellem bil-Ġermaniż, minkejja li l-villaġġ kien jinsab f’żona fejn il-maġġoranza kienu jitkellmu biċ-Ċek.
Is-swali tal-ħżin magħrufa bħala l-kumpless ta' Janggyeong Panjeon huma r-repożitorji tat-tavli litografiċi tal-injam tat-Tripiṭaka Koreana fit-Tempju ta' Haeinsa u fl-20 ta' Diċembru 1962 ġew iddeżinjati mill-gvern Korean bħala Teżor Nazzjonali.
It-Tempju ta' Haeinsa (bil-Korean magħruf ukoll bħala , : it-Tempju tal-Mudra tal-Oċean) huwa tempju ewlieni tal-Ordni ta' Jogye tal-Buddiżmu Seon Korean li jinsab fil-Park Nazzjonali ta' Gayasan , fil-Provinċja tan-Nofsinhar ta' Gyeongsang, il-Korea t'Isfel.
It-Tempju ta' Haeinsa huwa magħruf l-iktar bħala l-post fejn hija maħżuna t-Tripitaka Koreana, jiġifieri l-kollezzjoni kompluta tal-Iskritturi Buddisti mnaqqxa fuq 81,350 tavla litografika tal-injam, li ilha tinżamm hemmhekk mill-1398.
F'Settembru 1951, wara l-Battalja ta' Inchon, il-Korea t'Isfel kienet minn fuq fil-gwerra iżda l-Korea ta' Fuq ma rtiratx it-truppi tagħha u xi elf suldat tal-Korea ta' Fuq li kien għad fadal madwar it-Tempju ta' Haeinsa baqgħu jiġġieldu f'għadd ta' guerrillas.
Il-Kumitat tal-UNESCO nnota li l-binjiet fejn hija maħżuna t-Tripiṭaka Koreana huma uniċi għaliex l-ebda struttura storika oħra ma ġiet iddedikata b'mod speċifiku għall-preservazzjoni ta' artefatti u t-tekniki li ntużaw kienu partikolarment inġenjużi.
Fl-1970, kumpless modern tal-ħżin inbena bl-użu ta' tekniki moderni ta' preservazzjoni biex jieħu post il-kumpless attwali iżda meta nstabet il-moffa fit-tavli litografiċi ta' prova, iċ-ċaqliq maħsub ġie kkanċellat u t-tavli litografiċi tal-injam baqgħu fit-Tempju ta' Haeinsa.
Is-sala prinċipali, Daejeokkwangjeon , mhijiex tas-soltu għaliex hija ddedikata lil Vairocana, filwaqt li l-biċċa l-kbira tat-tempji Koreani l-oħra jkollhom xbihat ta' Gautama Buddha fis-swali prinċipali tagħhom.
Għall-ħolqien ta' passaġġ u kollegament bejn l-Ingilterra u t-Trammuntana ta' Wales li huwa navigabbli fuq tliet xmajjar, Severne, Dee u Mersey, għall-benefiċċju reċiproku tal-agrikoltura u l-kummerċ, fil-25 ta' Lulju MDCCXCV tqiegħdet l-ewwel ġebla ta' dan l-akkwedott ta' Pontcysyllty .
Jikkonsisti minn qafas tal-ħadid fondut mirfud 38 metru 'l fuq mix-xmara fuq arkati tal-ħadid mirfuda fuq 18-il pilastru tal-ġebel. Kull waħda mit-18-il arkata hija wiesgħa 16-il metru. Bit-tlestija tal-akkwedott, il-fażi li jmiss tal-kanal kellha tkun il-kontinwazzjoni tal-linja sal-Wied ta' Moss f'Wrexham fejn Telford kien bena lag-ġibjun fl-1796.
Minkejja x-xettiċiżmu pubbliku konsiderevoli, Telford kien kunfidenti li l-metodu ta' kostruzzjoni tiegħu kien se jaħdem għaliex preċedentement kien diġà bena akkwedott ieħor b'qafas tal-ħadid fondut – l-Akkwedott ta' Longdon-on-Tern fuq il-Kanal ta' Shrewsbury.
L-akkwedott kellu jkun parti ewlenija tas-sezzjoni ċentrali tal-Kanal ta' Ellesmere li ġie propost, passaġġ fuq l-ilma industrijali li kien joħloq kollegament kummerċjali bejn ix-xmara Severn f'Shrewsbury u l-Port ta' Liverpool fuq ix-xmara Mersey.
Għalkemm sar stħarriġ għal kostruzzjoni orħos iktar lejn il-Lvant, ir-rotta fil-għoli fuq l-art lejn il-Punent minn naħa għall-oħra tal-Wied ta' Llangollen ġiet ippreferuta peress li l-kanal kien jgħaddi qalb it-territorji tal-faħam u tal-minerali tal-Grigal ta' Wales.
L-akkwedott kien wieħed mill-ewwel kisbiet kbar tal-inġinerija ċivili li wettaq Telford, li kien qed isir wieħed mill-inġiniera ċivili industrijali minn ta' quddiem fir-Renju Unit; għalkemm ix-xogħol tiegħu kien sorveljat minn Jessop, inġinier tal-kanali li kellu iktar esperjenza minnu.
L-arkati tal-irfid, erba' għal kull medda, għandhom għamla ta' kustilji tal-ħadid fondut, u kull waħda hija fonduta bi tliet komponenti flimkien mal-arkati esterni li huma fonduti flimkien ma' qisha għanqbuta sħiħa biex ikollhom iktar saħħa, b'piż addizzjonali.
Id-demm u l-estratti tad-demm bl-emoglobina ntużaw fl-industrija tal-kostruzzjoni u tal-bini minn żmien il-qedem bħala kollojdi li minnhom tgħaddi l-arja sabiex b'mod irħis jissaħħaħ it-tkaħħil espost għaċ-ċikli tat-temperaturi ta' ffriżar u ta' tidwib tas-silġ.
L-istadju tradizzjonali tat-tim għal ħafna snin kien il-Gruabn, li jeda' aktar minn 12,000 spettatur – kważi esklussivament bil-wieqfa – u kien ikkaratterizzat minn qasam dejaq tal-logħob tiegħu, u l-prossimità tal-partitarju u l-plejers.
L-ewwel suċċess tat-tim kien li spiċċaw it-tieni fil-kampjonat fl-1955; sena wara, huma rebħu l-ewwel titlu tagħhom, li għelbu lil Admira Wacker fil-finali tat-Tazza, iżda fil-kampjonat li reġaw spiċċaw fit-tieni post.
Fl-1998, SK Sturm Graz rebħu l-ewwel titolu tagħhom tal-Bundesliga Awstrijaka, li kienu mill-ġbid 'il bogħod mill-qasam kmieni u rebħu t-titolu b'seba 'logħob fl-idejn. Sturm wettqu żewġ rekords matul dan l-istaġun; huma baqgħu bla telfa fl-ewwel tnax-il logħba taghhom, u mbagħad għall-ieħor f'19-il logħba fl-istaġun.
Sturm kwalifikata għall-kampjonat iffurmat mill-ġdid Zehnerliga, Kartnig u Schilcher iddeċieda l-aħjar kors ta 'azzjoni li jastjena plejers b'ismijiet kbar, u minflok għażel bidu ġdid bl-użu bi plejers żgħażagħ mill-klabb stess.
Fis-snin sebgħin u tmenin kontribut kbir wasal mill-plejer Galliku John Toshack, mill-Iskoċċiż Alan Hansen, rebbieħ ta' tliet Tazez taċ-Champions u l-qalb tat-tim kollu flimkien ma' Dalgish u McDermott, u mill-attakkant Ian Rush.
Hu probabbli li l-aktar plejer maħbub mill-benjamini tal-Kop hu Ian Callaghan, idolu għall-klabb hekk kif hu kien twieled f'Liverpool stess, u serva għall-klabb mill-1960 sal-1978 fejn irnexxielu jagħmel 640 preżenza fil-kampjonat mar-"Reds" (b'total kumplessiv ta' 857 preżenzi fil-kompetizzjonijiet kollha), rekord li għadu mhux megħlub.
Anki ma' Fagan, il-Liverpool baqgħu jirbħu: fl-1984 wasal il-ħmistax-il titlu nazzjonali, u fuq kollox, ir-raba' Tazza taċ-Ċampjins, li ntrebħet għal darb'oħra fi Stadio Olimpico ta' Ruma, din id-darba kontra l-iskwadra li kienet qed tilgħab ġewwa darha, ir-Roma: wara li Ray Clemence telaq, Liverpool fdaw il-fiduċja tagħhom f'gowler Afrikan, iż-Żimbabwjan Bruce Grobbelaar.
Fis-6 ta' Frar 2007, l-industrijalisti tat-telekomunikazzjoni mill-Istati Uniti George Gillett (proprjetarju tat-tim tal-hockey fuq is-silġ Montreal Canadiens) u Tom Hicks , akkwistaw il-maġġoranza tal-klabb b'investiment kumplessiv ta' 470 miljun sterlina .
Fi tliet staġuni, Shankly irnexxielu jġib lil Liverpool fl-Ewwel Diviżjoni u bena l-bażi tas-suċċessi futuri: fl-1963–64 wasal is-sitt titlu ta' ċampjins tal-Ingilterra, l-ewwel fi sbatax-il sena, u s-sena ta' wara Liverpool waslu sas-semi-finali tat-Tazza taċ-Ċampjins.
Huma damu sebgħa snin fit-Tieni Diviżjoni u dan kien fost l-iktar mument iswed fl-istorja tal-klabb, bit-tim barra mill-aqwa diviżjoni għal numru ta' snin u b'telfa kbira ta' 9–1 kontra Birmingham City f'Diċembru 1954, kif ukoll l-eliminazzjoni fil-kwarti tal-finali tat-Tazza Ingliża 1957 minn Southend United.
Fost dawn insibu lil Steve McManaman (attwalment irtira mil-logħba tal-futbol wara li lagħab ukoll ma' Real Madrid, Robbie Fowler (ittrasferixxa għal Leeds u Manchester City biex wara reġa' ngħaqad mar-"Reds") u Michael Owen (li wkoll ittrasferixxa ma' Real Madrid u attwalment jinsab ma' Newcastle United).
Il-finali kontra l-Deportivo Alavés intrebħet 5–4 bil-golden goal u, f'Settembru tal-istess sena, waslet ukoll is-Super Cup Ewropeja kontra ċ-ċampjins kontinentali tal-Bayern Munich, li għalqet it-tripletta staġonali li parti minnha kien hemm ukoll il-League Cup.
Paisley kellu skwadra formata u li jagħtu ċerta sigurtà, bħall-gowler Clemence, id-difensuri Neal u Alan Kennedy, il-midfielders Case, Hughes u McDermott, l-attakkanti Ray Kennedy, Toshack, u fuq kollox il-klassi ta' Kevin Keegan, wieħed mill-aqwa talenti tal-futbol Ingliż.
Ingaġġat għall-ewwel biex jkun ma' Roy Evans bħala kowċ tar-"Reds", il-kowċ Ingliż ma ttollerax ħafna li jkun hemm tmexxija teknika doppja u fl-1999 Evans ħalla lil Houllier waħda biex jiggwida l-iskwadra.
Keegan, wara dawn is-suċċessi, telaq lil Liverpool fl-1977 biex mar jilgħab fil-Ġermanja ma' Hamburger, u l-post tiegħu kien meħud minn Kenny Dalgish u l-iskwadra kompliet bis-suċċessi: sal-1983, is-sena tal-irtirar, Paisley rebaħ għal darb'oħra t-Tazza taċ-Ċampjins , tliet titli nazzjonali, tliet League Cups konsekuttivi u Super Cup Ewropeja.
F'dak il-mument diffiċli, Kenny Dalglish ħa l-inkarigu ta' plejer-kowċ: minkejja li l-iskwadra kienet barra mill-Ewropa, fil-kamp nazzjonali kienet għadha l-aqwa, u rebħet tliet kampjonati, fl-1986, fl-1988 u fl-1990 .
Il-grawnd uffiċjali għall-partiti ta' Liverpool ġewwa darhom huwa Anfield, wieħed mill-grawnds l-aktar rispettati u mħarsa fid-dinja hekk kif dan għandu tradizzjoni sportiva kbira mibnija matul snin ta' rebħiet f'diversi kompetizzjonijiet maġġuri kontinentali.
Il-filosofija politika tiegħu toħroġ fid-dieher minn kartolina li bagħat fis-snin 30 tas-seklu 20, fejn kiteb dak li jista’ jitqies bħala epitaffju għall-Italja ta’ Mussolini: “l-Imperi jiġu u jmorru, iżda t-teoremi ta’ Ewklidi jibqgħu għal dejjem”.
Volterra kiber matul l-aħħar stadji tar-Risorgimento meta l-Istati Papali ġew finalment annessi mal-Italja, u bħall-mentor tiegħu Betti, huwa kien patrijott entużjast, tant li r-re Vittorio Emanuele III għamlu senatur għar-Renju tal-Italja fl-1905.
Il-Professur Vito Volterra KBE FRS HFRSE ; twieled fit-3 ta’ Mejju 1860 – miet fil-11 ta’ Ottubru 1940) kien matematiku u fiżiku Taljan, u huwa magħruf għall-kontributi tiegħu fil-bijoloġija matematika u fl-ekwazzjonijiet integrali, kif ukoll wieħed mill-fundaturi tal-analiżi funzjonali.
Sar iktar titjib fil-bidu tas-seklu 20 bħala riżultat tax-xogħol ta' Patrick Geddes, iżda l-istaġnar ekonomiku relattiv matul iż-żewġ gwerer dinjin u wara wassal biex ir-Raħal l-Antik reġa' qabad it-triq tan-niżla, sakemm it-tneħħija tal-"mandraġġ" fis-snin 60 u 70 tas-seklu 20 ma bdietx tagħmel tajjeb għal dan il-proċess.
L-iżvilupp tal-Park ta' Edinburgu , park kummerċjali u teknoloġiku ġdid ta' 38 akru , erba' mili fil-Punent taċ-ċentru tal-belt, ikkontribwixxa wkoll għall-istrateġija tal-Kunsill Distrettwali biex ikun hemm riġenerazzjoni ekonomika maġġuri.
Edinburgu saret ċentru intellettwali maġġuri, u b'hekk kienet magħrufa wkoll bil-laqam "Ateni tat-Tramuntana", minħabba l-bosta binjiet Neo-klassiċi tagħha u r-reputazzjoni li kellha għall-apprendiment u għat-tagħlim, li kienet tfakkar f'Ateni tal-qedem.
Eidyn ġiet maħkuma mill-Angoli ta' Bernicia fis-seklu 7 u iktar 'il quddiem ġiet okkupata mill-Iskoċċiżi fis-seklu 10. Peress li l-lingwa nbidlet għall-Ingliż Antik ta' Northumbria, li evolva fl-Iskoċċiż, il-kelma Brittonika din f'Din Eidyn ġiet sostitwita bburh, u ġiet prodotta l-kelma Edinburgu.
Fl-1603, ir-Re Ġakbu VI tal-Iskozja kien is-suċċessur fuq it-tron Ingliż, u għaqqad il-kuruni tal-Iskozja u tal-Ingilterra f'unjoni personali magħrufa bħala l-Unjoni tal-Kuruni, għalkemm l-Iskozja baqgħet renju separat, fl-aspett l-oħra kollha.
L-appoġġ Skoċċiż sussegwenti biex Charles Stuart jerġa' jitqiegħed fuq it-tron tal-Ingilterra rriżultaw fl-okkupazzjoni ta' Edinburgu mill-forzi tal-Commonwealth tal-Ingilterra ta' Oliver Cromwell – l-Armata tal-Mudell il-Ġdid – fl-1650.
L-influwenza tagħhom kompliet għat-tliet sekli ta' wara sa madwar id-950, meta, matul ir-renju ta' Indulf, iben Kostantinu II, il-"burh" , li ssemmiet fil-Ġrajja tal-Pitti tas-seklu 10 bħala oppidum Eden, ġie abbandunat mill-Iskoċċiżi.
Wara t-Trattat tal-Unjoni fl-1706, the Parlamenti tal-Ingilterra u tal-Iskozja għaddew l-Atti tal-Unjoni fl-1706 u fl-1707 rispettivament, u għaqdu ż-żewġ renji fir-Renju tal-Gran Brittanja effettivament mill-1 ta' Mejju 1707.
Edinburgu (pronunzja bl-Ingliż: /ˈɛdɪnbərə/; bl-Ingliż u bl-Iskoċċiż: Edinburgh; bil-Gaeliku Skoċċiż: Dùn Èideann ) hija l-belt kapitali tal-Iskozja u waħda mit-32 żona tal-kunsilli tagħha.
Mis-snin 70 tas-seklu 18 'il quddiem, il-klassijiet professjonali u tan-negozju ma baqgħux jgħixu fir-Raħal l-Antik u minflok marru jgħixu f'residenzi iktar eleganti għal "familja waħda" fir-Raħal il-Ġdid. Din kienet migrazzjoni li bidlet il-karattru soċjali tal-belt ta' taħt fuq.
It-tnejn għandhom is-sede tagħhom f'Edinburgu, u huma responsabbli għall-iggvernar tal-Iskozja, filwaqt li materji riżervati bħad-difiża, l-affarijiet barranin u xi elementi tat-taxxa fuq l-introjtu huma responsabbiltà tal-Parlament tar-Renju Unit f'Londra.
L-iktar insedjament uman bikri magħruf fiż-żona ta' Edinburgu kien f'Cramond, fejn instabet evidenza ta' sit Mesolitiku datat għall-ħabta ta' 8500 Q.K. Instabu wkoll traċċi ta' insedjamenti ta' Żmien il-Bronż u ta' Żmien il-Ħadid fejn il-Blata tal-Kastell , is-Siġġu ta' Arturu , l-Għolja ta' Craiglockhart u l-Għoljiet ta' Pentland.
Il-Prim Ministru Malti Joseph Muscat juri ruħu favur tibdil propost fil-Liġi dwar il-Protezzjoni tal-Embrijun, li fost oħrajn jista’ jintroduċi l-iffriżar tal-embrijuni fil-ġuf flimkien mad-donazzjoni tal-bajda tal-mara u ż-żerriegħa tar-raġel.
Il-Ministru tal-Finanzi Malti jressaq it-tielet budget ta' Gvern Laburista bi tnaqqis għall-ewwel darba wara ħafna snin fl-Income Tax, żieda fil-pensjonijiet, għajnuna biex jinxtraw ir-roti u liċenzji baxxi ħafna għall-muturi fost l-oħrajn.
L-USA u l-Awstralja iwissu liċ-Ċina li huma se jibqgħu jbaħħru liberament fil-Baħar taċ-Ċina ta' Nofsinhar u juru tħassib fuq il-bini ta' gżejjer artifiċjali miċ-Ċiniżi f'ibħra kontestati.
Il-gvern ta' Bejing fiċ-Ċina joħroġ l-ewwel red alert għat-tniġġis, jordna l-iskejjel jagħlqu, iwaqqaf xogħol ta' bini fuq barra, u jirrestrinġi l-użu tal-karozzi minħabba kwalità ta' arja perikoluża.
Il-Prim Ministru Taljan Matteo Renzi jasal Malta u flimkien mal-Prim Ministru Malti jinawguraw interconnector bejn Qalet Marku, Baħar iċ-Ċagħaq f'Malta u Ragusa fi Sqallija twil 120 kilometru b'sistema ta' high voltage alternating current li jwassal 200MW ta' elettriku.
Ftit żmien wara, ir-Rumani ġew attakkati "mhux wisq 'il bogħod minn Tarraco" . Madankollu, mhux ċar jekk Cissis u Tarraco kinux l-istess belt. Munita li nstabet f'Empúries għandha l-kitba Tarakon-salir . Il-munita, zekkata bl-istess mod bħal mudelli oħra ta' Empúries f'post mhux żvelat, ġeneralment tiġi datata għall-250 Q.K., ċertament qabel il-wasla tar-Rumani.
Il-Peniżola Iberika, li minn żmien il-qedem kienet tikkonsisti minn żoni urbani u art maqsuma bejn organizzazzjonijiet tribali, ġiet ittrasformata f'żoni organizzati madwar ċentri urbani, f'kolonji jew f'muniċipalitajiet, u b'hekk ġie ffaċilitat il-ġbir tat-taxxi.
Plier tal-mili, li nstabet f'Plaça de Braus f'Tarragona, issemmi t-triq bejn is-sekli 12 u 6 Q.K., li kienet twassal għal Barcino lejn il-Grigal u għal Dertosa, Saguntum u Valentia lejn in-Nofsinhar.
Skont Strabo, waħda mill-battalji Rumani "l-iżjed reċenti" seħħet mhux wisq 'il bogħod minn Tarraco. Meta Ċesri ħakem lill-partitarji ta' Pompeii fid-49 Q.K. fIlerda , Tarraco kienet issostni lill-armata tiegħu bl-ikel.
Mhuwiex ċar għalkollox jekk Tarraco ngħatatx l-istatus ta' kolonja minn Ġulju Ċesri jew Awgustu, iżda r-riċerka attwali spiss tassumi li l-ewwel kien Ċesri li taha dak l-istatus wara r-rebħa tiegħu f'Munda, għall-ħabta tal-45 Q.K., u rrifletta dan fl-epitet Iulia fl-isem formali: Colonia Iulia Urbs Triumphalis Tarraco, li baqa' hekk tul l-Imperu kollu.
Fil-217 Q.K. waslu r-rinforzi mill-Italja taħt il-kmand ta' Publiju Scipio, u hu u ħuh Gnaeus Cornelius ġew attribwiti bil-fortifikazzjoni ta' Tarraco u bl-istabbiliment ta' port militari, u kif stqarr Plinju x-Xiħ: Tarraco Scipionum opus, Tarraco kienet tax-Scipios bħalma Kartaġni kienet tal-Kartaġiniżi.
L-invażjonijiet għall-ħabta tal-260 W.K. minn gruppi kemm tal-Franki kif ukoll tal-Alemanni baqgħu jseħħu għal deċennju iżda l-iskavi ma wrewx l-effetti tagħhom fi ħdan il-belt u l-qerda dehret biss fiż-żona tal-port u 'l barra mill-ħitan tal-belt.
Wara l-mewt ta' Awgustu fl-14 W.K., l-imperatur ġie uffiċjalment divinizzat u fil-15 W.K. inbena tempju biex jingħata ġieħ, x'aktarx fil-kwartier l-iktar fil-Lvant tal-belt jew qrib il-Forum Kolonjali, kif imsemmi minn Tacitus fl-annales tiegħu.
Peress li bniet mawżolew għar-raġel tagħha wara mewtu, l-isem tal-mawżolew baqa' magħruf bħala Mawżolew Bibi Maryam u huwa wieħed mill-ftit binjiet monumentali li għadhom jeżistu, anke jekk f'qagħda mwiegħra u bil-koppla nofsha mwaqqa'.
Minbarra l-mawżolew u l-moskea, hemm il-fdalijiet tal-ħitan tal-ġebel u tal-qroll li kienu jintużaw bħala fortifikazzjonijiet mad-dawra tal-belt antika, il-pedamenti u l-madum ta' xi djar residenzjali u gabbani tal-ħaddiema tas-sengħa, kif ukoll nekropoli u oqbra b'tinqix bil-kalligrafija Għarbija.